Diari Oficial de la Generalitat Valenciana


Sumari del DOGV 4272, del 17-06-2002 (2002/6418)

RESOLUCIÓ de 7 de juny de 2002, del secretari general de la Presidència de la Generalitat Valenciana, per la qual es crea un fitxer automatitzat amb dades de caràcter personal.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/06/07/(1)/dof/vci/html**

### Dades del document

Número de DOGV
:   4272

Data del DOGV
:   17-06-2002

Secció del DOGV
:   I. DISPOSICIONS GENERALS

Número del document
:   2002/6418


Data del document
:   07-06-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * administració regional
    * dades personals
    * base de dades
    * legislació

RESOLUCIÓ de 7 de juny de 2002, del secretari general de la Presidència de la Generalitat Valenciana, per la qual es crea un fitxer automatitzat amb dades de caràcter personal. [2002/X6418]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així, la citada llei orgànica disposa en el seu article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per la seua banda, per al desenvolupament de la seua activitat, la Presidència de la Generalitat Valenciana precisa la creació dels fitxers automatitzats que es relaciona en l'annex.
  
Per tant, segons el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Article 1
  
La present resolució té per objecte la creació del fitxer informatitzat que s'indica en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables del corresponent fitxer adoptaran les mesures tècniques i organitzatives que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
La present resolució entrarà en vigor al sendemà de la seua publicació en el Diari Oficial de la Generalitat Valenciana
  
València, 7 de juny de 2002.- El secretari general: Vicente Gomis Cerdán.
  
ANNEX
  
Centre directiu: Presidència de la Generalitat. Sotssecretaria del Secretariat del Govern i Relacions amb les Corts.
  
Denominació del fitxer: Servici de difusió legislativa de la Generalitat Valenciana
  
a) Finalitat del fitxer i usos prevists per al mateix:
  
Manar periòdicament informació legislativa als usuaris registrats
  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-les:
  
Els que sol·liciten rebre informació legislativa de manera periòdica
  
c) Procediment d'arreplegada de dades:
  
Sol·licitud a través d'un formulari que emplena l'usuari
  
d) Estructura bàsica del fitxer i descripció dels tipus de dades incloses en el mateix:
  
Dades personals: persona de contacte, adreça de correu electrònic, empresa, telèfon, fax, direcció postal.
  
Dades de la consulta: perfil de consulta, periodicitat, idioma
  
e) Cessions de dades de caràcter personal i, si és procedent, les transferències de dades que es prevegen a països tercers:
  
No està previst en cap cas
  
f) Òrgan de l'administració responsable del fitxer:
  
Gabinet de Coordinació Interdepartamental de la Sotssecretaria del Secretariat del Govern i Relacions amb les Corts.
  
g) Servicis o unitats davant dels quals pogueren exercitar-se els drets d'accés, rectificació, cancel·lació i oposició:
  
Gabinet de Coordinació Interdepartamental de la Sotssecretaria del Secretariat del Govern i Relacions amb les Corts.
  
h) Mesures de seguretat:


Còpia Permalink ELI